16.6.2023.
HR
Službeni list Europske unije
C 214/125 četvrtak, 19. siječnja 2023.
H. budući da države članice mogu EIB-u povjeriti provedbu financijskih instrumenata kojima se koriste za ulaganje sredstava iz Mehanizma za oporavak i otpornost u prihvatljive projekte; budući da EIB može ponuditi daljnje financiranje i namjensku savjetodavnu potporu državama članicama za ulaganje njihovih sredstava iz Mehanizma za oporavak i otpornost; I. budući da EIB doprinosi provedbi političkih i gospodarskih ciljeva Europske unije i podupire prioritete vanjskog djelovanja Unije u svim regijama diljem svijeta, uključujući u politički osjetljivim zemljama u istočnom i mediteranskom susjedstvu; J. budući da je EIB najveći multilateralni zajmodavac u regijama susjedstva EU-a, što obuhvaća zemlje istočnog susjedstva, zapadni Balkan, Bliski istok i sjevernu Afriku; budući da EIB provodi operacije izvan Europske unije preko mreže od gotovo 30 vanjskih ureda smještenih u Africi, Latinskoj Americi i Aziji; K. budući da Grupa EIB-a blisko surađuje s institucijama EU-a i drugim partnerima kako bi podržala ciljeve i političke prioritete Unije; budući da, posebno u okviru višegodišnjeg financijskog okvira (VFO) za razdoblje 2021. – 2027., Grupa EIB-a surađuje s Komisijom i nacionalnim razvojnim bankama i institucijama te institucijama za financiranje razvoja; budući da je Grupa EIB-a surađivala s Europskom službom za vanjsko djelovanje i Europskom bankom za obnovu i razvoj radi postizanja načela i ciljeva Pariškog sporazuma do kraja 2020.; L. budući da je EIB predvodnik u borbi protiv krize uzrokovane bolešću COVID-19 u Europskoj uniji i da je uložio znatne napore u pružanje dodatne potpore, posebno malim i srednjim poduzećima, osnivanjem novog paneuropskog jamstvenog fonda (EGF) za pružanje kapitala MSP-ovima, koji su posebno teško pogođeni posljedicama krize; M. budući da je EIB-ov rejting AAA potreban kako bi se osigurali odgovarajući tržišni izvori financiranja po najpovoljnijim stopama i da ga je stoga potrebno očuvati; N. budući da poslovni model EIB-a iziskuje najvišu razinu integriteta, transparentnosti, odgovornosti i dobrog upravljanja, kao i odgovarajuće mjere za djelotvornu i učinkovitu borbu protiv svih oblika pranja novca, financiranja terorizma, organiziranog kriminala i štetnih poreznih praksi, kao i vrsta nedopuštenog postupanja utvrđenih u nedavno revidiranoj politici borbe protiv prijevara;
Izvršavanje financijskih transakcija EIB-a 1. ističe da je EIB vodeći izdavatelj i da stalno doprinosi inovacijama i razvoju na tržištima kapitala, istodobno promičući najstrože standarde; 2. prima na znanje da je 31. prosinca 2021.
ukupna bilanca Grupe EIB-a iznosila 568 milijardi EUR, što je povećanje od 11,9 milijardi EUR u odnosu na 31. prosinca 2020.; 3. prima na znanje da su 2021.
nove zaključene operacije kreditiranja EIB-a iznosile 65,4 milijarde EUR, što je u skladu s ciljem utvrđenim u operativnom planu za 2021. i blizu rezultata iz prethodnih godina (66,1 milijarda EUR 2020.
i 63,3 milijarde EUR 2019.); potvrđuje da je od tog iznosa 54,3 milijarde EUR bilo u okviru vlastitih sredstava banke (u usporedbi sa 64,6 milijardi EUR 2020.
u okviru vlastitih sredstava banke); 4. ističe da je, kao i prethodnih godina, najveći udio dodijeljen Italiji, Francuskoj i Španjolskoj (16 %, 14 % odnosno 12 % ukupnih odobrenih sredstava) te da su, kao i prethodnih godina, najveće udjele dobili sektori prometa, globalnih zajmova i energetike (30,2 %, 18,5 % odnosno 14,8 %); 5. konstatira da su ukupne isplate 2021.
dosegnule 41,4 milijarde EUR, od čega 40,4 milijarde EUR iz vlastitih sredstava banke (isplate su 2020. iznosile 58,3 milijarde EUR, od čega 56,8 milijardi EUR iz vlastitih sredstava banke); 6. primjećuje da se od 31. prosinca 2021.
nepodmireni iznos potpisanih zajmova blago smanjio na 556,4 milijarde EUR (s 558,7 milijardi EUR 2020.
i 560,3 milijarde EUR 2019.), od čega se 82 % odnosilo na projekte unutar EU-a (82,2 % u 2020. i 81,4 % u 2019.); prima na znanje da je portfelj isplaćenih zajmova EIB-a iznosio 433,4 milijarde EUR, u usporedbi s 444,6 milijardi EUR na kraju 2020. i 447,5 milijardi EUR na kraju 2019.;